DC Extended Universe

Ang **DC Extended Universe** (**DCEU**), ay serye ng mga pelikula na hango sa mga karakter mula sa DC Comics. Katulad ng sa mga komiks at sa mga palabas sa telebisyon ng DC, pinagtatagpo nito ang iba't ibang karakter mula sa Mundo ng DC at mayroon pagkakaugnay ang mga balangkas ng mga pelikula, tulad ng sa mga istorya, lugar na pinangyarihan, mga panauhin at karakter. Nagsimula ang produksyon ng mga pelikula ng DCEU noong 2011 at sa kasalukuyan ay may naipalabas na walong pelikula. Maraming pelikula pa ang binubuo. Ang DCEU ay kumita ng kabuuang $5.56 bilyon sa takilya, at ito ang ika-labingisang serye ng mga pelikula na may pinakamalaking kabuuang kinita sa buong mundo. Ang pelikulang *Aquaman* ang pelikula nitong may pinaka-patok sa takilya, at umabot sa $1.15 bilyon ang kabuuan nitong kinita.

Ang mga pelikula ay mula sa iba't ibang mga direktor at mga manunulat. Mayroon din itong napakaraming iba't ibang aktor na kasapi tulad nila Henry Cavill, Amy Adams, Ben Affleck, Gal Gadot, Ezra Miller, Jason Momoa, at Ray Fisher na lumabas na sa iba't ibang pelikula. Salungat sa *Marvel Cinematic Universe*, and DCEU ay walang sinusundang malaking istorya at malaya ang mga direktor at manunulat sa magiging istorya ng pelikula. Ang unang pelikula nito ay ang *Man of Steel* na ipinalabas noong 2013, at sinundan ng *Batman v Superman: Dawn of Justice* (2016), *Suicide Squad* (2016), *Wonder Woman* (2017), *Justice League* (2017), *Aquaman* (2018), *Shazam!* (2019), *Birds of Prey* (2020) at *Wonder Woman 1984 (2020)*.  Susundan pa ito ng *The Suicide Squad* sa 2021; *The Flash* at *Aquaman 2* sa 2022; *Shazam! Fury of the Gods* sa 2023; at *Black Adam*.

## Pagbuo
, ay inatasan na humawak ng iba't ibang position sa DC Films at sa DCEU simula 2016.]]

Noong 2002, inatasan si Wolfgang Petersen na i-direkto ang isang pelikula kung saan paglalabanin si Batman at si Superman mula sa iskript na isinulat ni Akiva Goldsman. Kinansela ng Warner Bros. ang pelikula para ituon ang pansin sa mga indibidwal na pelikula ukol kila Batman at kay Superman nang mag-sumite si J. J. Abrahams ng plano tungkol sa pelikula na pinamagatang *Superman: Fly By*. Noong Pebrero 2007, inatasan ng Warner Bros. ang mag-asawang sina Michele at Kieran Mulroney para gumawa ng iskript ng pelikulang *Justice League*. Si Christian Bale, na gumanap bilang Batman sa pelikulang *Batman Begins* (2005), at si Brandon Routh, na bumida sa pelikulang *Superman Returns*, ay hindi nilapitan ng estudyo upang magbalik bilang Batman at Superman para sa pelikulang *Justice League*. Si George Miller ang inatasang mag-direkto ng pelikula na pinamagatang *Justice League Mortal*, na pinagbibidahan nina Armie Hammer bilang Batman, D. J. Cotrona bilang Superman, Adam Brody bilang Flash, Santiago Cabrera bilang Aquaman, ang rapper na si Common bilang si Green Lantern, Megan Gale bilang Wonder Woman, Hugh Keays-Byrne bilang Martian Manhunter, at Jay Baruchel bilang Maxwell Lord. Hindi natuloy ang pelikula dahil hindi nakakakuha ang produksyon nito ng iksemsyon sa buwis sa pag-syu-shootingan nito sa Australia, at dahil na rin sa welga ng mga manunulat sa Amerika noong 2007-2008 na naging hadlang para sumulong ang iskript nito.

Noong 2013, ipinalabas ang *Man of Steel*. Ito ang gagawing pundasyon para sa iba pag pelikula ng DC. Ang pelikulang ito ay may mga kaugnayan sa iba pang mga karakter ng DC, at kung ito man ay maging matagumpay, pwede itong mag-bunsod ng isang *shared universe*. Ilang araw bago pa man ipalabas ang *Man of Steel* noong Hunyo, ibinalita na ang direktor na si Zack Snyder at ang manunulat na si David S. Goyer ay kabilang na para sa kasunod nitong pelikula. Ang pelikulang ito ay naiulat na minamadali ng Warner Bros. Noong Hulyo naman ay naiulat na kasama na si Batman sa susunod na pelikula at dito na nagsimula ang *shared universe* ng DC. Naiulat din na may sampung pelikula na ilalathala ang DC.

Ang kalaban nito, ang *Marvel Cinematic Universe* (MCU), ay binubuo ng iba't ibang pelikula at mga palabas sa telebisyon. Sa DC naman ay puro pelikula lamang na may magkakaugnay na balangkas. Ang mga pinapalabas sa telebisyon ng DC ay may sariling kwento at balangkas na hiwalay sa mundo na kinabibilangan ng mga pelikula. Ang pinaka-kilala dito ay ang *Arrowverse*, na binubuo ng mga palabas sa telebisyon na hango din sa mga karakter ng DC Comics tulad ng *Arrow*, *The Flash*, *Supergirl*, at *Legends of Tomorrow*.

## Mga pelikula
### *Man of Steel* (2013)
Ang Man of Steel ang kauna-unahang pelikula ng DCEU. Sa pelikulang ito, inaalam ni Kal-El / Clark Kent ang dahilan kung bakit siya pinadala sa daigdig mula sa Krypton. Siya ay pinalaki ng mga umampon sa kanya na sina Jonathan at Martha Kent. Nakilala siya bilang si "Superman", at patuloy niyang aalamin kung ano ang layunin ng kanyang buhay at ng kanyang mga kapangyarihan.

Sa isang talakayan para sa istorya ng *The Dark Knight Rises*, sinabi ni David S. Goyer kay Christopher Nolan ang kanyang palagay kung paano ipapakilala si Superman sa modernong konteksto. Natuwa si Nolan sa konsepto ni Goyer at ipinarating niya ito sa estudyo. Kinuha si Nolan bilang kasapi sa produksyon samantalang si Goyer naman ang inatasan bilang manunulat. Hinango ang pelikula sa tema ng *The Dark Knight*, dahil ito ay matagumay sa mga kritiko at sa takilya. Inatasan si Zack Snyder bilang direktor noong Oktubre 2010. Noong Enero 2011, naiulat na si Henry Cavill ang gaganap bilang si Clark Kent / Superman. Ang iba pang mga artista ay sina Amy Adams na gaganap bilang Lois Lane, si Michael Shannon bilang ang kontrabida na si Heneral Zod, Diane Lane bilang si Martha Kent, Kevin Costner bilang si Jonathan Kent, Russell Crowe bilang si Jor-El, at si Laurence Fishburne bilang Perry White. Nagumpisang kuhaan ang pelikula noong 1 Agosto 2011. Ipinalabas ang *Man of Steel* sa Hilagang Amerika noong 14 Hunyo 2013 at ipinalabas ito sa Pilipinas noong 12 Hunyo 2013.

### *Batman v Superman: Dawn of Justice* (2016)
Nagtuos si Batman at si Superman sa takot ni Batman na maaring maging masama si Superman. Samantala, may pinabagong kalaban na nagbabadyang mangulo sa mundo.

Noong Hunyo 2013, naiulat na si Snyder at Goyer ay magbabalik para sa kasunod na pelikula ng *Man of Steel*, at ito ay minamadaling gawin ng Warner Bros. Si Nolan ay nagsilbing taga-pagkonsulta bilang ehekutibong produser. Ayon kay Snyder, ang inspirasyon ng pelikula ay mula sa komiks na *The Dark Knight Returns*. Muling nagbalik para sa pelikula sina Cavill, Adams, Lane, at Fishburne. at nung Disyembre naman naibalita na si Gal Gadot ang gaganap bilang Diana Prince / Wonder Woman. Ito ang unang paglabas ni Wonder Woman sa isang pelikula. Bago pa man magtapos ang buwan na iyon, inatasan si Chris Terrio para isulat mula ang iskrip na ginawa ni Goyer.

Naganap ang pelikula 18 buwan makalipas ang mga pangyayari sa *Man of Steel*. Ipinakilala sa *Batman v Superman: Dawn of Justice* sina Ezra Miller bilang Barry Allen / The Flash, Jason Momoa bilang Arthur Curry / Aquaman, Ray Fisher bilang Victor Stone / Cyborg, at Joe Morton bilang Dr. Silas Stone. Pinakilala din si Steppenwolf sa pelikulang ito, ang kontrabida sa pelikulang *Justice League*, sa isang maikling eksena. Hindi isinama ang eksenang ito nang ipalabas sa mga sinehan ang BvS, pero ipinalabas ito ng Warner Bros. *online* noong 28 Marso at pinamagatang *Communion*. Isinama ang eksenang ito sa *Ultimated Edition* nang ilabas ang pelikula sa Blu-ray at DVD.

### *Suicide Squad* (2016)
Pagkatapos mamatay ni Superman, gumawa ng isang pangkat na kinabibilangan ng mga taong tampalasan na may kapangyarihan ang isang lihim na organisasyon ng pamahalaan ng Estados Unidos. Ito ay para iligtas ang mundo sa isang makapangyarihang kalaban na nagbabadyang maghasik ng lagim. Kapalit ng peligrosong misyon na ito ay ang pangakong kalayaan.

Noong Pebrero 2009, bago pa man mabuo ang DCEU, nagpaplano na ang Warner Bros. para sa isang pelikula tungkol sa Suicide Squad, mula sa produksyon ni Dan Lin at mula sa iskrip ni Justin Marks. Noong Oktubre 2014, inanunsyo ng Warner Bros. na magkakaroon ng pelikulang Suicide Squad, mula sa direksyon at panunulat ni David Ayer. Gumaganap sina Will Smith bilang si Deadshot, Margot Robbie bilang Harley Quinn, Jared Leto bilang Joker, Jai Courtney bilang Captain Boomerang, Jay Hernandez bilang El Diablo, Adewale Akinnuoye-Agbaje bilang Killer Croc,  Karen Fukuhara bilang Katana, Cara Delevingne bilang Enchantress, Viola Davis bilang Amanda Waller, at Joel Kinnaman bilang Rick Flag. Si Tom Hardy dapat ang gaganap bilang si Rick Flag, ngunit tinanggihan niya ito para sa pelikulang *The Revenant*. Nag-umpisa ang paggawa ng pelikula noong 13 Abril 2015, at naganap ito sa kabayanan ng Toronto. Natapos ang paggawa ng pelikula noong 28 Agosto 2015. Ipinalabas ang *Suicide Squad* sa Hilagang Amerika noong 5 Agosto 2016.

Ang mga pangyayari sa pelikula ay naganap pagkatapos ng *Batman v Superman: Dawn of Justice*. Lumabas din sa pelikulang ito si Ben Affleck bilang Bruce Wayne / Batman at Ezra Miller bilang Barry Allen / The Flash.

### *Wonder Woman* (2017)
Si Diana ng Themyscira, isang kalahating diyos at anak ni Zeus, ay tumulong sa sangkatauhan noong Unang Digmaang Pandaigdig.

Ang Israeli aktres at modelo na si Gal Gadot ang naiulat na gaganap bilang si Diana Prince / Wonder Woman noong Disyembre 2013 at pumirma ng kontrata para sa tatlong pelikula kabilang na ang isang nag-iisang pelikula ukol sa karakter. Noong Oktubre 2014, naiulat na ipapalabas ng Warner Bros. ang pelikulang *Wonder Woman*. Noong Abril 2015, ibinalita na umalis na si MacLaren sa proyekto dahil sa hindi pagkakasundo sa mapanlikhang direksyon ng pelikula. Kinalaunan, sa buwan din iyon, kinuha si Patty Jenkins bilang bagong direktor ng pelikula. Noong Hulyo, inanunsyo na si Chris Pine ang gaganap bilang si Steve Trevor. Ang iba pang mga kasaping aktor sa pelikula ay sina Connie Nielsen bilang Reyna Hippolyta, Robin Wright bilang Heneral Antiope, Danny Huston bilang Erich Ludendorff, Elena Anaya bilang Doctor Poison, at David Thelwis bilang Ares. Nagumpisang kunan ang pelikula noong Nobyembre 2015, sa mga bansang United Kingdom, Pransiya, at Italya. Ipinalabas ang *Wonder Woman* sa Hilagang Amerika noong 2 Hunyo 2017. Iniulat din na si Zack Snyder ay magbabalik bilang direktor. Inanunsyo ang pelikula noong Oktubre bilang *Justice League Part One*. Noong Hunyo 2017, inanunsyo ni Geoff Johns na ang pamagat ng pelikula ay hindi *Justice League Part One*, bagkus ay *Justice League* lamang. Nagbabalik muli sina Affleck, Cavill, Gadot, Momoa, Miller, Fisher, Irons, Lane, Adams, Eisenberg, Nielsen, Wright, at Morton para gampanan muli ang kanilang mga karakter.

### *Aquaman* (2018)
Pagkatapos ng mga pangyayari nung *Justice League*, kailangan ipagtanggol ni Arthur Curry / Aquaman ang kanyang trono sa Atlantis mula sa mga kalaban nito.

Noong Hunyo 2014, si Jason Momoa ang piniling aktor para gumanap bilang Arthur Curry / Aquaman. Pormal na inanunsyo ang pelikulang *Aquaman* nung Oktubre ng taon din iyon. Naganap ang istorya ng pelikula matapos ang mga pangyayari sa *Justice League*. Noong Nobyembre 2015, itinalaga si David Leslie Johnson para magsulat ng bagong iskrip. Kalaunan, noong Hulyo 2016, nagbalik muli si Beall para isulat ang iskrip ng pelikula na hango sa istorya nina Wan at Geoff Johns.

### *Shazam!* (2019)
Sa pagbanggit niya ng salitang "Shazam", ang ampon na si William "Billy" Batson ay nagiging isang superhero. Ipinagkaloob sa kanya ng isang salamangkero ang kapangyarihan. Tutuklasin niya ang kanyang kapangyarihan at tatalunin ang mga kampon ni Doctor Sivana.

Noong Agosto 2014, sinabi ni Dwayne Johnson na kasapi siya sa isang proyekto tungkol sa *superhero* na si Shazam, na kilala dati bilang Captain Marvel. Noong Setyembre naman ay inanunsyo na gaganap si Johnson bilang si Black Adam, ang kalaban ni Shazam. Si Darren Lemke ang inatasan para isulat ang iskrip. Inanunsyo ng Warner Bros. na kasama ang pelikulang *Shazam!* sa mga ipapalabas nila noong Oktubre. at nung Hulyo naman ay kinumpirma na si David F. Sandberg ang magiging direktor. Naiulat din nung buwan na iyon na hindi lalabas si Dwayne Johnson bilang Black Adam sa pelikulang *Shazam!*, bagkus ay magkakaroon ito ng sariling pelikula.

### *Birds of Prey (and the Fantabulous Emancipation of One Harley Quinn)* (2020)
Makalipas ang mga pangyayari sa *Suicide Squad*, nawala si Batman, kaya walang pumoprotekta sa Lungsod ng Gotham. Iniwan na rin ni Harley Quinn si Joker. Nung si Cassandra Cain, isang batang babae, ay nakakuha ng isang alahas na pagmamay-ari ni Black Mask, nakipag-anib si Harley kina Black Canary, Huntress, at Renee Montoya upang siya ay protektahan.

### *Wonder Woman 1984* (2020)
Nakasagupa ni Diana Prince ang Unyong Sobyet noong *Cold War*, at nakatagpo ng isang malakas na kalaban na kilala bilang Cheetah.

## Paparating na pelikula
### *The Suicide Squad* (2021)
Noong Marso 2016, naiulat na may binubuong pelikula na kasunod ng *Suicide Squad* at si Ayer muli ang magiging direktor. Si Adam Cozad ang inatasan gumawa ng iskrip noong 2017. Noong Hulyo 2017, ginawan ni Zack Penn ng bagong istorya ang pelikula. Noong Setyembre 2017, itinalagang direktor si Gavin O'Connor matapos magbitaw ni Ayer, kasama na ang mga tagasulat ng senaryo na sina Anthony Tambakis, David Bar Katz at Todd Stashwick. Natapos ang iskrip ng Oktubre 2018, ngunit hindi inumpisahan ang produksyon ng pelikula dahil sa hindi tugmang iskedyul sa produksyon ni Will Smith, at sa pag-alis ni O'Connor sa proyekto.

### *The Flash* (2021)
### *Aquaman 2* (2022)
Noong Disyembre 2018, ibinalita na binubuo na ang pelikula na kasunod ng *Aquaman*.

### *Black Adam*
Noong Setyembre 2014, si Dwayne Johnson ang piniling gaganap kay Black Adam sa DCEU, matapos siyang ikunsidera bilang si Shazam o Lobo. Noong Nobyembre 2017, sinabi ni Fisher na ang pelikula ay nakatuon kay Cyborg, at ang mga tauhan na gaganap at ang pangkat ng produksyon ay iba't iba. Noong Agosto 2018, sinabi ni Morton na naniniwala siya na ang mga tinanggal na eksena tungkol kay Cyborg sa pelikulang *Justice League* ay aayusin at ipapasok  sa pelikulang *Cyborg*, ngunit hindi niya alam kung kailan magsisimula ang produksyon. Ipinahayag ni Fisher na gusto niyang maging direktor si Snyder para sa pelikula, at nung Disyembre 2018, ay kanyang sinabi na ang pelikula ay tatalakay sa importansya ni Cyborg sa isang mundo na nakadepende sa teknolohiya. Nakatakdang ipalabas ang Cyborg sa 3 Abril 2020, ngunit pinaniniwalaan na ito ay naantala.
* **Deadshot**: Noong Disyembre 2016, ibinalita ng *The Hollywood Reporter* na binubuo ang isang pelikula na tungkol kay Floyd Lawson / Deadshot. Kinumpirma ni Will Smith na muli niyang gagampanan ang karakter na unang niyang ginampanan sa *Suicide Squad* at may istorya nang ginagawa para sa pelikula.
* **Gotham City Sirens**: Isang pelikula na hango sa Gotham City Sirens, isang pangkat na binubuo nina Harley Quinn, Catwoman, at Poison Ivy, ay inanunsyo na binubuo simula pa nung Disyembre 2016.
* **Lobo**: Noong Setyembre 2009, inanunsyo ng Warner Bros. ang pelikula tungkol kay Lobo. Nagkaroon ito ng iba't ibang direktor tulad nina Guy Ritchie, na sinundan ni Brad Peyton, habang binubuo pa lamang ang pelikula. Si Dwayne Johnson sana ang ang gaganap bilang si Lobo. Makalipas ang ilang pagbabago, si Jason Fuchs ang inatasan bilang tagasulat ng senaryo. Noong Pebrero 2018, inanunsyo ng Warner Bros. na kinukuha nila si Michael Bay bilang direktor. Naiulat na isinusulat muli ni Fuchs ang iskrip na naayon sa kahilingan ni Bay para mapababa ang badyet ng pelikula.
***New Gods**: Noong Marso 2018, isang pelikula tungkol sa mga *New Gods*, isang uri ng lahi na unang ipinakilala sa *Justice League*, ang binubuo at si Ava DuVernay ang magsisilbing direktor. Si Kairo Salem ang inatasan bilang manunulat matapos gumawa ng istorya kasama si DuVernay.
***Nightwing**: Noong Pebrero 2017, isang pelikulang tungkol kay Dick Grayson / Nightwing ay binubuo. Si Chris McKay at Bill Dubuque ang napiling direktor at tagasulat ng senaryo. Noong Pebrero 2018, naiulat na ang iskrip na isinulat ni McKay ay patapos na.
***Plastic Man**: Noong Disyembre 2018, inanunsyo ng *The Hollywood Reporter* ang isang pelikula na tungkol kay Plastic Man, at inilarawan ito bilang adbenturang aksyon-komedya. Si Amanda Idoko ang inatasan bilang tagasulat ng senaryo, habang si Walter Hamada at si Chantal Nong ay magsisilbi bilang mga produser.
***The Trench** Noong Pebrero 2019, inanunsyo ng Warner Bros. ang isang pelikulang katatakutan na hango sa kaharian ng *Trench* na unang ipinakita sa *Aquaman*. Si Peter Safran at James Wan ay magsisilbi bilang mga produser, habang si Noah Gardner at Aidan Fitzgerald ang magsisilbing mga manunulat. Inaasahan na ito ay magkakaroon ng maliit na badyet kumpara sa ibang pelikula ng DCEU.

## Mga pangunahing aktor at mga karakter

Ang talaan na ito ay para sa mga pangunahing karakter na lumabas na sa dalawa o higit pang mga pelikula sa *DC Universe*. Maari din na lumabas na ang karakter sa isang pelikula ngunit ito ay mga pangunahing karakter.

* Ang mga kulay-abo na mga kahon ay nangangahulugan na hindi lumabas ang karakter sa pelikula.
* Ang  na palatandaan ay nangangahulugan na ang aktor ay lumabas lamang bilang kameya.
* Ang  na palatandaan ay para sa mga aktor na lumabas lamang sa piktyur na ipinakita sa pelikula.
* Ang  na palatandaan ay para sa mga aktor na lumabas sa pelikula ngunit hindi isinama ang pangalan sa kredito.
* Ang  na palatandaan ay para sa mga aktor na gumaganap ng nakababatang bersyon ng karakter.
* Ang  na palatandaan ay nangangahulagan na boses lamang.
* Ang  ay nangangahulugan na ang karakter ay lumabas sa pamamagitan ng *special effects*.

## Resepsyon
### Takilya
### Kritiko at pampublikong tugon
## Musika 
### Ponograma ng mga pelikula 
### Mga awit 
## Karagdagang detalye ng mga panauhin at produksyon
## Iba pang midya
### Mga nobela
### Mga komiks
### Mga larong bidyo
## Mga sanggunian
## Mga kawil panlabas
* 
*  (Ingles)

Kategorya:DC Comics
Kategorya:DC Extended Universe